পুলিশ সুত্রে জানা যায়, আহত ওই ছাত্রের নাম সমীর মদক(১৬)। তাঁর বাড়ি ঘোগারকুঠি কালিবাড়ি এলাকায়। ঘোগারকুঠি হাইস্কুলের নবম শ্রেণির ছাত্র। জানা গেছে, এদিন ওই ছাত্র বাইকে করে দেওচড়াই মোড় থেকে তুফানগঞ্জের দিকে আসছিল। সেই সময় উল্টো দিক থেকে আসা একটি সরকারী বাসটির সঙ্গে মুখোমুখি সংঘর্ষ হয় বাইকটির। এই ঘটনায় গুরুতর আহত হয়েছে ওই ছাত্র। আহত অবস্থায় ওই ছাত্রকে উদ্ধার করে তুফানগঞ্জ মহকুমা হাসপাতালে ভর্তি করা হয়। তার অবস্থা আশঙ্কাজনক। তুফানগঞ্জ থানার পুলিশ ঘটনাস্থলে পৌঁছে সরকারী বাস ও বাইকটিকে আটক করে থানায় নিয়ে যাওয়া হয়।